  Майя Бывальцева 5-тӥ куартолэзьлы Удмуртиын коронавирус инфекциен черлан 12 выль учыръёсты шараязы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Диагноз Ижкарын сизьым улӥсьёслэн зэмаз, Пичи Пурга ёросын кык адямилэн, Якшур-Бӧдья ёросын, Воткаын но Глазкарын быдэн одӥг адямилэн. Висисьёс пӧлын кыкысен вить аресозь 3 нылпиос Александр Бречалов, Удмуртилэн тӧроезВань шараям учыръёсъя эпидемилы пумит ужрадъёс ортчыто, кусып висем муртъёсты лабораториын эскеро. 5-тӥ куартолэзьлы Удмуртиын выль коронавирус инфекциен черлан 344 учыр лабораториосын зэматэмын. Со пӧлысь 69 адями йӧназ, 10 мурт кулӥз. Укмысэзлэн висисьёслэн тазалыксы секыт. Та дырлы висисьёс элькунысь ваньмаз каръёсын но 20 ёросъёсын пусъемын. Тегъёс: Тазалык Ижкар Удмуртия коронавирус АлександрБречалов  